b'\n_START_ARTICLE_\nReal Sociedad de F\xc3\xbatbol\n_START_SECTION_\nL\'escut\n_START_PARAGRAPH_\nL\'escut del Real Sociedad de F\xc3\xbatbol est\xc3\xa0 format per la imatge d\'una antiga pilota de cuir envolcallat d\'una bandera que porta els colors tradicionals de l\'uniforme i l\'escut de la regi\xc3\xb3 guipuscoana: el blanc i el blau mar\xc3\xad. A m\xc3\xa9s a m\xc3\xa9s, la bandera incorpora un escut rod\xc3\xb3 amb les lletres \xc2\xabSS\xc2\xbb en refer\xc3\xa8ncia al nom de la ciutat de Sant Sebasti\xc3\xa0._NEWLINE_Conv\xc3\xa9 destacar que, inicialment, els colors tradicionals del Sant Sebasti\xc3\xa0 Recreation Club eren el verd i el groc per\xc3\xb2 l\'any 1908 canviaren als actuals._NEWLINE_Des del canvi de nom fins l\'entrada en vigor de la norma de la Segona Rep\xc3\xbablica Espanyola que vetava l\'exhibici\xc3\xb3 de simbologia mon\xc3\xa0rquica, l\'escut deix\xc3\xa0 de tenir corona reial i fou substitu\xc3\xafda per l\'escut de Sant Sebasti\xc3\xa0 i les sigles \xc2\xabSS\xc2\xbb per les de \xc2\xabDFC\xc2\xbb. No obstant aix\xc3\xb2, la bandera, els colors i la pilota de cuir romangueren sense alteracions._NEWLINE_La temporada 1939-40 van recuperar l\'escut l\'antiga denominaci\xc3\xb3._NEWLINE_L\'any 2017, la junta del club anunci\xc3\xa0 que recuperaria en l\'escut la tonalitat de color blau m\xc3\xa9s caracter\xc3\xadstic al llarg de la seva hist\xc3\xb2ria, \xc3\xa9s a dir, aquell present als primers anys del club i durant la gloriosa d\xc3\xa8cada de 1980._NEWLINE_L\'actual forma i organitzaci\xc3\xb3 dels objectes de l\'escut guarda molta semblan\xc3\xa7a amb d\'altres com el del Real Sporting de Gij\xc3\xb3n de 1920 o el de la Real Sociedad Gimn\xc3\xa1stica de Torrelavega.\n_START_SECTION_\nAltres instal\xc2\xb7lacions\n_START_PARAGRAPH_\nLes Instal\xc2\xb7lacions de Zubieta, ciutat d\'entrenament i "F\xc3\xa0brica de talents" de la f\xc3\xa8rtil pedrera de la Real: disposa de 7 camps, 4 de gespa natural i 3 d\'artificial, estan situades al barri donostiarra de Zubieta, al costat de l\'hip\xc3\xb2drom.'